রাজশাহীতে মাদকবিরোধী অভিযানে গ্রেফতার ৪০
রাজশাহীতে মাদকবিরোধী বিশেষ অভিযানে ৪০ জনকে গ্রেফতার করা হয়েছে। এদের মধ্যে ৫০ বোতল বিদেশি মদসহ এক যুবককে গ্রেফতার করেছে র‌্যাব। তার নাম রফিকুল ইসলাম। তিনি নাটোরের সিংড়া উপজেলার আলাদি গ্রামের আবদুল লতিফ সরকারের ছেলে।







র‌্যাব জানায়, শুক্রবার রাতে র‌্যাব-৫, মোল্লাপাড়া ক্যাম্পের একটি দল রাজশাহীর পুঠিয়া থানাপাড়া এলাকায় অভিযান চালিয়ে ৫০ বোতল বিদেশি মদসহ রফিকুলকে হাতে নাতে গ্রেফতার করে।




অন্যদিকে জেলার আট থানা পুলিশ শুক্রবার দিবাগত রাতে মাদকবিরোধী অভিযান চালিয়ে ৩৯ জনকে গ্রেফতার করে। 
জেলা পুলিশের মুখপাত্র আবদুর রাজ্জাক খান এ তথ্য নিশ্চিত করে জানান, অভিযানে বেশকিছু মাদকদ্রব্য উদ্ধার হয়েছে। গ্রেফতারকৃতদের বিরুদ্ধে আইনগত ব্যবস্থা নেয়া হয়েছে।

রাজশাহীতে মাদকবিরোধী বিশেষ অভিযানে ৪০ জনকে গ্রেফতার করা হয়েছে। এদের মধ্যে ৫০ বোতল বিদেশি মদসহ এক যুবককে গ্রেফতার করেছে র‌্যাব। তার নাম রফিকুল ইসলাম। তিনি নাটোরের সিংড়া উপজেলার আলাদি গ্রামের আবদুল লতিফ সরকারের ছেলে।